སྐབས་དང་པོའི་ཀྲུང་གོའི་རྒྱལ་སྤྱིའི་ནང་འདྲེན་དངོས་མང་འགྲེམས་ཚོགས་སྤྱི་ཚེས་༥ཉིན་ཧྲང་ཧེ་རུ་འགོ་ཚུགས་པ་རེད།ཀྲུང་གོའི་རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་གིས་གཙོ་དོན་གསུང་བཤད་གནང་བ་དང་།ཀྲུང་གོས་སྒོ་འབྱེད་ཀྱི་བྱ་ཐབས་གསར་བ་རྒྱ་སྐྱེད་གཏོང་རྒྱུ་ཡིན་པ་ཁྱབ་བསྒྲགས་བྱས་པ་དང་།རྒྱལ་ཁབ་ཁག་གིས་གསར་གཏོད་ཁོག་ཡངས་ཀྱི་སྒོ་འབྱེད་ཅན་གྱི་འཛམ་གླིང་སྤྱི་ཚོགས་མཉམ་བསྐྲུན་བྱེད་རྒྱུའི་འབོད་སྐུལ་གནང་ཡོད།གྲོས་ཚོགས་སུ་ཞུགས་པའི་འཐུས་མི་དང་རྒྱལ་ཁབ་མང་པོའི་ཆབ་སྲིད་ལས་རིགས་དང་།རིག་གཞུང་ལས་རིགས་ཀྱི་མི་སྣ་ཡིས་ཞི་ཅིན་ཕིང་གི་གསུང་བཤད་ཁྲོད་ནས་ཀྲུང་གོས་སྒོ་འབྱེད་མཉམ་ལས་ལ་སྐུལ་འདེད་དང་།སྣེ་མང་ཅན་གྱི་ཉོ་ཚོང་ལམ་ལུགས་ལ་རྒྱབ་སྐྱོར།དཔལ་འབྱོར་གོ་ལ་ཧྲིལ་བོ་ཅན་ལ་རྒྱབ་སྐྱོར།མིའི་རིགས་ཀྱི་ལས་དབང་གཅིག་མཐུན་འཛུགས་སྐྱོང་བྱེད་པར་སྐུལ་འདེད་གཏོང་བ་བཅས་ཀྱི་བརྡ་རྟགས་གལ་ཆེན་བཏང་བར་གདེང་འཇོག་ཡག་པོ་གནང་ཡོད།